Ahmad Maasom Pergau

Haji Ahmad bin Mat Som atau dikenali sebagai Ahmad Maasom Pergau (Arab:  / ;  – 1 November 1987) merupakan johan qari pertandingan membaca al-Quran peringkat antarabangsa kali pertama di Malaysia iaitu pada tahun 1961. Beliau yang berasal dari Kelantan telah menjadi johan qari dengan mengalahkan 12 orang peserta qari lain dari Brunei, Pakistan, Indonesia, Sarawak (sebelum masuk Malaysia), Filipina, Singapura dan Thailand. 

 Kehidupan Pribadi 
Haji Ahmad Mat Som lahir pada tahun 1916 di Lubuk Bongor, Pergau dalam daerah Jeli Kelantan, Tanah Melayu British (kini Malaysia). Haji Ahmad Mat Som juga dikenali sebagai Tok Ayah Mat atau Haji Ahmad Maasom . Guru beliau dalam bidang ilmu qiraat, taranum, tajwid dan talaqqi musyafahah ialah Syeikh Ahmad Hijazi Al-Makki di Makkah Makkah Al Mukarramah.  Haji Ahmad Maasom juga mengambil ilmu dan sanad Al-Quran daripada qari Mesir iaitu Syeikh Taha Al-Fashani dan Sheikh Mahmud Khalil Al-Husory.

 Pendidikan 
Haji Mat Som mendapat pendidikan awal di Pondok Lebai Deraman, Pasir Mas, Kelantan. Di pondok inilah beliau mula-mula mempelajari taranum al-Quran. Antara guru beliau ialah Tuan Guru Haji Yusof bin Haji Bulat yang lebih dikenali ramai sebagai Tuan Guru Haji Yusof Kedondong, seorang qari istana. Beliau belajar sebahagian lagu-lagu bacaan al-Quran terutama lagu Hijazi daripada Tuan Guru Haji Yusof bin Haji Bulat.

 Pengajian 
 Belajar di Makkah 
Haji Ahmad Maasom Pergau belajar  dengan seorang guru yang terkenal iaitu Syeikh Ahmad bin Abdullah Hijazi selama 5 tahun. Syeikh Ahmad Hijazi belajar dengan Sheikh Abdullah bin Muhammad Qasim As-Sanquri (Tok Senggora), seorang Ajam dari Senggora."قاروت الفقيه كما تخرج على يديه عدد أخر من المقيمين من غير أبناء مكة المكرمة منهم الشيخ المقرىء محمد معصوم والشيخ المقرىء محمد طاهر." 

Di Makkah  Al Mukarramah juga beliau juga mendapat didikan daripada Syeikh Abdul Samad Fidal dan Syeikh Muhammad Abdul Samad al-Jambi.
kanan|thumb|Kitab Al Qaul As Sadid karangan guru kepada Ustaz Ahmad Maasom


 Belajar di Mesir 
Haji Ahmad Maasom Pergau kemudian berhijrah ke Mesir dan belajar ulum Quran dengan Syeikh Taha Al-Fashni. Haji Ahmad Maasom Pergau juga berguru dengan qari terkenal iaitu Sheikh Mahmud Khalil Al-Husory dan Syeikh Abdul Fattah Al-Qadhi. Tuan Guru Haji Ahmad Maasom Pergau berada di Mesir selama 15 tahun. Setelah berada di Mesir selama 15 tahun mendalami Ulum Al-Quran, Tuan Guru Haji Ahmad Maasom pulang  ke tanahair sendiri untuk menabur bakti mengajar ilmu  di Kelantan sebelum berhijrah ke Terengganu. Namun, beliau masih berulang-alik ke Kelantan untuk mengajar kelas al-Qurannya.  

Beliau merupakan satu-satunya qari negara yang mempelajari tilawah al-Quran dalam tempoh masa yang agak lama iaitu lebih kurang dua puluh tahun daripada ulama al-Quran yang terkenal mengikut kaedah talaqqi dan musyafahah dan mempunyai sanad yang mantap.


 Johan tilawah 
Selepas meraih Johan Qari Majlis Tilawah Al-Quran peringkat Kebangsaan Majlis Tilawah kali ke-2 pada tahun 1381H/1961M, beliau telah terpilih menyertai Majlis Tilawah Al-Quran peringkat antarabangsa pada tahun tersebut yang buat pertama kali diadakan dan dinobatkan sebagai Johan Qari Musabaqah Al-Quran Peringkat Antarabangsa yang pertama juga pada tahun 1381/1961. Naib johan disandang oleh Haji Ismail Hashim dari Kedah. 

Haji Ahmad Maasom Pergau menyertai Majlis Tilawah Al Quran Peringkat Kebangsaan dan kemudian Majlis Tilawah Al Quran Peringkat AntarabangsaJohan Qari dan Qariah Majlis Tilawah al-Quran Peringkat Antarabangsa Mulai Tahun 1961 hingga 2007. Diarkib daripada yang asal pada 15 Mac 2014. yang pertama dan menjadi Johan Qari pada tahun 1961. Sheikh Mahmud Khalil Al-Husory ketika itu merupakan salah seorang hakim dan bertanyakan qari yang memperdengarkan bacaan tadi (Ahmad Maasom) yang mana bacaannya menguasai sebutan Arab yang sempurna.  . Tuan Guru Haji Ahmad Maasom Pergau tidak lagi menjadi peserta tilawah mewakili negeri Kelantan untuk tahun 1962 dan tahun-tahun seterusnya  namum begitu  beliau dilantik menjadi hakim tilawah untuk tahun-tahun seterusnya.

Penglibatan Tuan Guru Haji Ahmad Maasom dalam bidang pengajian al-Quran  berpeluang memberi sumbangan besar kepada masyarakat Islam dan negara. 

Antara khidmat dan jasa besar yang telah beliau curahkan  ialah:

 Hakim Majlis Tilawah Al-Quran peringkat Kebangsaan dan Antarabangsa bermula selepas menjadi Johan Qari Antarabangsa Kali Pertama Tahun 1961.
 Guru al-Quran sepenuh masa di seluruh daerah di Kelantan
 Guru al-Quran di Terengganu

 Kematian 

Ahmad Mat Som meninggal dunia pada hari rabu 11 November 1987 bersamaan 19 Rabiul Awal 1408 di usia 71 tahun. Kehilangan beliau amat terasa di kalangan ramai anak murid seluruh negara terutamanya ramai di Kelantan, Kedah, Terengganu, Selangor dan di luar negara terutamanya dikalangan rakan dan anak muridnya di Thailand, Kampuchea dan Indonesia . Jenazahnya disemadikan di Tanah Perkuburan Kampung Banggol Air Leleh, Batu 6, Tok Jiring, Terengganu. 


 Legasi 
Beliau mempunyai ramai anak murid dalam bidang qiraat dan al-Quran hasil didikan beliau. Antaranya ialah Johan Musabaqah tahun 1964 iaitu Ustaz Hasan Musa dan ramai lagi guru al-Quran yang meneruskan ilmu Al-Quran. Antaranya ialah Datuk Haji Nik Jaafar Ismail, Ustaz Rusli Md Zain Al-Farqawi dan Ustaz Abdul Rahim Ahmad, johan kebangsaan 1993 dan 1994 yang masih aktif mengajar hasil didikan almarhum Tuan Guru Haji Ahmad Maasom Pergau. Ustaz Abdul Rahim Ahmad ketika berusia 27 tahun mempelajari Ulum Quran melalui bimbingan Tuan Guru Ahmad Maasom selama 12 tahun (1975 sehingga tahun 1987) .

Ramai lagi anak didikan Tuan Guru Ahmad Maasom bertebaran di seluruh negara, terutama di Kelantan , Kedah , Trengganu di mana sanad Al-Quran mereka tercatat nama Tuan Guru Ahmad Maasom, kerana beliau mahir menulis khat bagi menghasilkan Sanad berbentuk sijil untuk pelajarnya. Hasilnya ramai para imam-imam dan pencinta Al-Quran bersanad mengenali tokoh ini dengan kata mereka Ustaz Ahmad Maasom itu nombor satu ataupun dengan kata-kata lain bila ditanya Qari yang hebat di Malaysia tentunya para ahli Quran di Malaysia akan mengatakan individu tersebut ialah Ahmad Maasom Pergau. (sila rujuk buku ke 2)       

Johan Qariah Peringkat Kebangsaan dan Antarabangsa beberapa kali dari Kelantan dan Malaysia Puan Hajjah Faridah Mat Saman merupakan legasi Tuan Guru Ahmad Maasom juga.

 Rujukan 

 Buku 

 Ketokohan Haji  Abdul Rahim Ahmad Dalam Bidang Tarannum dan Kaedah Tilawahnya  karya  1.Ahmad Shafiq Mat Razali  ,2. Wan Hilmi Wan  Abdullah  dan 3.Wan Nasyrudin Wan Abdullah berdasarkan Temubual dengan Haji  Abdul Rahim, mantan qari antarabangsa bagi tilawah peringkat antarabangsa pada tahun 1994 dan 1995 di kediaman beliau di kampung Panchor Kemumim, Kota Bharu, Kelantan pada hari ahad, 26 Oktober 2014, masa 4.00 petang.. Ini terbukti apabila jika ada orang bertanya tentang qari hebat diMalaysia, maka jawapnya Matsom Pergau m/s 2 perenggan 4 ,
 Tesis PhD  : Haji Ahmad bin Mat Som Pergau dan sumbangannya dalam pengajian tarannum di Kelantan / Universiti Malaya. Jabatan Al-Quran dan Al-Hadith. Diselia oleh Prof. Dr Mohd. Yakub @ Zulkifli Hj. Mohd. Yusoff.    Personal Author: Wan Fakhrul Razi Wan Mohamad  BP42 A2 UM 2008 
Buku Johan Qari & Qariah Malaysia 1960-2006 
Biodata Ustaz Ahmad Maasom Pergau di dalam kandungan buku  Johan Qari & Qariah Malaysia 1960-2006

 Pautan luar 
Senarai Johan Qari Peringkat Kebangsaan 

Kategori:Kelahiran 1916
Kategori:Kematian 1987
Kategori:Orang dari Kelantan
Kategori:Orang Malaysia berketurunan Melayu
Kategori:Muslim Malaysia
Kategori:Qari Malaysia